
SANCTISSIMI DOMINI NOSTRI 


PII DIVINA PROVIDENTIA PAPAE XII 


NUNTIUS RADIOPHONICUS 
E SACELLO SIXTINO, DIE Ill MARTIL MENSIS, ANNO MCMXXXIX 


AD UNIVERSUM CATHOLICUM ORBEM DATUS 


Dum gravissimum Summi Pontificatus onus, quod Deus, 
arcano Providentiae Suae consilio, Nostris humeris imposuit, ve- 
hementer Nos commovet ac propemodum animum frangit No- 
sirum, necessitate quadam compellimur ut mentem ita paternum 
alloquium ad universum Catholicum Orbem convertere. 

Ac principio dilectissimos e Sacro Collegio Filios Nostros, 
quorum pietatem, virtutem, praeclaraque animi ornamenta 
diuturna consuetudine cognovimus, amantissima voluntate com- 
plectimur; Venerabilibus dein in episcopatu Fratribus singulis 
universis bene precamur omnia; sacerdotibus item Iesu Christi ad- 
ministris ac dispensatoribus mysteriorum Dei, religiosis viris ac 
mulieribus benedicimus, atque iis etiam, qui sive sacris expeditio- 
nibus operam dantes Iesu Christi Regnum usquequaque prove- 
hunt, sive in Catholica Actione Episcoporum ductu militantes, 
hierarchicum eorum apostolatum adiuvant; omnibus denique quos 
ubique terrarum habemus filiis, iisque praesertim qui vel rerum 
inopia laborant, vel doloribus afficiuntur, caelestia munera super- 
naque solacia imploramus. 

Attamen mens Nostra ad eos quoque fertur omnes, qui extra 
Catholicae Ecclesiae saepta versantur; quique, ut contidimus, 
libenter accipient divina auxilia esse a Nobis, hac sollemni hora, 
sibi a Deo Optimo Maximo Nostris precibus implorata. 

Ae Nostro huie paterno nuntio omen pacis adiicere invita- 


tionemque cupimus. Pacem, dicimus, quam Noster piae recorda- 
tionis Decessor tam impense hominibus suasit tamque enixis pre- 
eibus imploravit, ut suam Deo vitam pro concilianda hominum 
concordia ultro devoveret. Pacem, Dei munus pulcherrimum, quae 
exsuperat omnem sensum; pacem, quam cordati omnes non expe- 
tere non possunt; pacem denique, quae ex iustitia caritateque 
oritur. Ad pacem illam adhortamur omnes, quae animos amicitia 
Dei coniunctos refovet, quaeque domesticum convictum sacro Iesu 
Christi amore temperat atque componit; ad pacem, quae nationes 
ac gentes per mutuum fraternumque auxilium coniungit: ad pa- 
cem denique atque concordiam ita inter Nationes instaurandam, 
ut singulae gentes mutua consensione, amico foedere atque adiu- 
trice opera, ad universae hominum familiae profectum felicita- 
temque, aspirante iuvanteque Deo, contendant. 

Ac praeterea, trepidis hisce temporibus, dum tot tantaeque 
difficultates eam veri nominis pacem, quam omnes vehementissime 
exoptant, prohibere atque arcere videntur, supplices ad Denm 
admovemus preces, pro iis omnibus qui publicae rei praesunt, et 
ad quos gravissimum ac perhonorificum onus pertinet populos 
perducendi ad prosperitatem civilemque progressionem. 

En vobis, Dilecti Filii Nostri, en vobis, Venerabiles Fratres, 
vobisque, amantissimi filii, primum quod Deus e Nostro prompsit 
Patris animo votum. 

Nostrisque utique obversantur oculis gravissima quibus con- 
flictantur homines mala, quibusque inermes Nos, at Summi Dei 
auxilio nisos, opus est mederi. A Divo Paulo mutuati verba « Ca- 
pite nos!» (II Cor., VII, 2) hortamur omnes. In hane profecto 
erigimur spem vos flagrantissimum hoe Nostrum conciliandae 
pacis votum minime esse destituturos. Post Dei opem, promptae 
alacrique voluntati vestrae, maximopere confidimus. 

Utinam Christus Dominus, « de cuius plenitudine omnes nos 
accepimus » (Io., I, 16) optato huie Nostro e coelo adsit, atque 
illud, solacia ac bona omnia portendens, per universum terrarum 
orbem diffundat; auspice quidem Apostolica Benedictione, quam 
Nos. peramanter impertimus. 

ACTA PII PP. XI 


CONSTITUTIONES APOSTOLICAE 


I 


DE MAIUNGA ET ALIORUM 
(DE MORONDAVA) 


A VICARIATIBUS APOSTOLICIS DE MAIUNGA, DB TANANARIVE, DE FIANARANTSOA, 
DE ANTSIRABE TERRITORII PARS SEIUNGITUR, BX QUA NOVA ERIGITUR PRAE- 
FECTURA APOSTOLICA « DE MORONDAVA ». : 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Quo Evangelici operarii inter infideles populos adlaborantes munus 
sibi creditum facilius ac salubrius obire valeant, non parum sane iuvat 
Missionum territorium plerumque latissimum dividere et novas exinde 
Missiones constituere, aliorum Pastorum regimini concredendas. Huius- 
modi divisio quam maxime opportuna reique accommodata nunc visa 
est in Madagascar insulae regionibus, quae ad occidentem solem spe- 
ctant, ut ibi Christiano nomini propagando aptius consulatur. Qua- 
mobrem, de venerabilium Fratrum Nostrorum 8. R. E. Cardinalium 
S. Congregationi de Propaganda Fide praepositorum consilio, Nos, | 
omnibus mature perpensis, et suppleto, quatenus opus sit, quorum in- 
tersit, vel eorum qui sua interesse praesumant consensu, de apostolicae 
potestatis plenitudine, eam districtuum civilium de Maintirano et de 
Morafenobe partem ad Vicariatum Apostolicum de Maiunga pertinen- 
tem, atque ceteram eorumdem districtuum partem ad Vicariatum Apo- 
stolicum de Tananarive spectantem ab ipsorum Vicariatuum territorio 
seiungimus. Item regionem de Sakalavia ad Vicariatus de Fianarantsoa, 
de Antsirabé et de Tananarive pertinentem, excepta tamen ea districtus 
de Ansalova parte, quae locum administrativum civilem de Ankavandra 
complectitur, atque illam regionis civilis de Tulear partem, quae intra 

Vicariatus de Fianarantsoa fines continetur, ab ipsis Vicariatibus de 
Tananarive, de Antsirabé et de Fianarantsoa distrahimus. Totum autem 
territorium ita avulsum in novam erigimus et constituimus Praefecturam 
Apostolicam, quam « de Morondava » nuncupari decernimus, eamque 
Congregationis Missionariorum a « La Salette » sodalium qui iam in Vi- 
cariatu de Antsirabé tam sollerter adlaborant, curis, ad Nostrum tamen 
et Sanctae Sedis beneplacitum, committimus. Huic ergo novae Praefe- 
cturae Apostolicae de Morondava eiusque pro tempore Antistitibus | 
omnia tribuimus iura, privilegia, honores et potestates, quibus ceterae 
per orbem Praefecturae earumque Praefecti iure communi fruuntur et 
gaudent, eosque pariter iisdem adstringimus oneribus et obligationibus 
quibus ceteri adstringuntur. Quae omnia, ut supra disposita et consti- 
tuta, rara ac valida esse volumus et iubemus, contrariis quibuscumque 
non obstantibus. Harum vero Litterarum transumptis vel excerptis, 
etiam impressis, manu tamen alicuius notarii publici subscriptis et si- 
gillo viri in ecclesiastica dignitate vel officio constituti inunitis, eamdem 
prorsus volumus haberi fidem quae hisce Litteris tribueretur, si ipsaemet 
exhibitae vel ostensae forent. Nemini autem hanc paginam dismembra- 
tionis, erectionis, constitutionis, commissionis, statuti, decreti et volun- 
tatis Nostrae infringere vel ei contraire liceat. Si quis vero, ausu teme- 
rario, hoc attentare praesumpserit, indignationem omnipotentis Dei ac 
beatorum Apostolorum Petri et Pauli se noverit incursurum. 

Datum Romae apud S. Petrum, anno Domini millesimo nongentesimo 
trigesimo octavo, die octava mensis Ianuarii, Pontificatus Nostri anno 
sextodecimo. 


Fr. TH. PIUS, O. P., Card. BOGGIANI P. Card. FUMASONI BIONDI 
Cancellarius 8S. R. EB. 8. C. de Propaganda Fide Praef. 


Carolus Respighi, Proton. Apost. 
Alfridus Vitali, Proton. Apost. 


Loco Plumbi 


Reg. in Canc. Ap., Vol. LVIII, n. 65. - Al. Trussardi. 

II 


HAILEYBURENSIS 
ET DE ONTARIO SEPTEMTRIONALI 
(HEARSTENSIS) 


DE DIOECESIS HAILEYBURENSIS ET VICARIATUS APOSTOLICI DE ONTARIO SEPTEM- 
TRIONALI DISMEMBRATIONE, AC DE NOVAB DIOECESIS HEARSTENSIS, METRO- 
POLITANAB ECCLESIAB OTTAVIENSI SUFFRAGANEA, ERECTIONE. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Maxime interest ad animarum bonum satius provehendum ecclesia- 
sticam circumscriptionem ita ordinari ut fidelium necessitatibus, pro 
temporum et locorum adiunctis, apprime respondeat. Cum itaque hac 
de causa ab Apostolica Sede expostulatum sit, ut dioecesis Haileyburen- 
sis et Vicariatus Apostolicus de Ontario Septemtrionali dismembrarentur 
ad novam erigendam dioecesim, Nos, habito consensu venerabilium Fra- 
trum Aloisii Rhéaume, praefatae dioecesis Episcopi, atque Ioseph Haelé, 
illius Vicariatus Vicarii Apostolici, de venerabilium Fratrum Nostro- 
rum S. R. E. Cardinalium consilio, porrectis Nobis precibus annuendum 
censuimus. Suppleto igitur, quatenus opus sit, quorum intersit, vel 
eorum qui sua interesse praesumant consensu, apostolicae Nostrae pote- 
statis plenitudine, tam e dioecesi Haileyburensi, quam e Vicariatu ‘de 
Ontario Septemtrionali territorii partes seiungimus, ex quibus novam 
erigimus dioecesim, quae finibus qui sequuntur circumscribetur. Ad 
septemtrionem: a parallela gradus 50°,45’,23”’ latitudinis septemtrio- 
nalis in civili provincia Ontario, incipiendo a puncto, quo eadem paral- 
lela attingit extremam partem septemtrionalem lineae Heigt of Land 
apud lacum Mojikit usque ad fines provinciae civilis Québec. Ad orien- 
tem : a limite inter provincias civiles Ontario et Québec usque ad lacum 
Abitibi. Ad meridiem: a litore septemtrionali eiusdem lacus usque ad 
intersectionem cum linea parallela a qua limes meridionalis township 
Berry definitur, dein per eamdem parallelam, ad occidentem vertentem, 
usque ad limitem orientalem township Aitken, per lineam meridianam, 
ad austrum vergentem, usque ad parallelam quae terminat limitem me- 
ridionalem township Pharaad, et, per eamdem lineam vertentem ad orien- 

tem, usque ad intersectionem lineae Heigt of Land. Ad meridiem et occi- 
dentem: per eamdem lineam Heigt of Land quousque ipsa incidit in 
extremum limitem septemtrionalem dioecesis uti supra descriptum. No- 
vam hance dioecesim ab Hearst urbe « Hearstensem » nuncupari volumus, 
ipsiusque episcopalem sedem in eadem urbe Hearst constituimus quam 
propterea ad civitatis episcopalis fastigium extollimus eidemque omnia 
tribuimus privilegia et iura quibus ceterae civitates episcopales iure 
communi fruuntur. Episcopi vero cathedram in ecclesia Beatae Mariae 
Virginis in Coelum Assumptae, in eadem urbe exstante, figimus, 
ipsamque proinde ad Ecclesiae Cathedralis gradum et dignitatem eve- 
himus. Episcopo autem pro tempore Hearstensi et praefatae Cathe- 
drali Ecclesiae omnia concedimus iura et privilegia, honores, insignia, 
favores et gratias, quibus ceterae Cathedrales Ecclesiae earumque An- 
tistites iure communi fruuntur et gaudent, illamque Ecclesiam Hears- 
tensem eiusque Episcopum iisdem adstringimus oneribus et obligatio- 
nibus, quibus aliae Cathedrales earumque Antistites adstringuntur. 
Ad dotem insuper huius novae dioecesis constituendam, Episcopis pro 
tempore Hearstensibus ius tribuimus imponendi iuxta morem aliorum 
Episcoporum qui in ditione Canadensi Ecclesiis Cathedralibus prae- 
sunt, taxas ad instar cathedratici, aliaque iuxta Sacros Canones 
onera, quibus ipsius dioecesis necessitatibus rite consuli possit. Prae- 
terea Dioecesim Hearstensem suffraganeam constituimus metropolita- 
nae Ecclesiae Ottaviensi illiusque pro tempore Episcopos metropolitico 
iuri Archiepiscopi Ottaviensis subiicimus. Quod autem attinet ad Ca- 
pituli Cathedralis erectionem, vel Consultorum coetus constitutionem, 
ad Vicarii Capitularis, sede vacante, electionem, ad Seminarii dioe- 
cesani institutionem, ad clericorum et fidelium iura et onera, aliaque 
huiusmodi, servanda iubemus quae Sacri Canones praescribunt. Quod 
vero ad clerum praecipue spectat, statuimus ut simul ac novae huius 
dioecesis erectio ad exsecutionem deducta fuerit, eo ipso clerici Ec- 
clesiae illi censeantur adscripti, in cuius territorio legitime exstant. 
Iubemus denique omnia documenta et acta, quae novam dioecesim respi- 
ciunt, quam primum fieri poterit, a cancellariis dioecesis Haileyburensis 
et Vicariatus Apostolici de Ontario Septentrionali dioecesis Hearstensis 
curiae tradi, ut in eius archivo religiose asserventur. Ad quae omnia ut 
supra disposita executioni mandanda venerabilem Fratrem Hildebran- 
dum Antoniutti, Archiepiscopum titularem Synnadensem in Phrygia, 
Delegatum Apostolicum in Canadensi Ditione deligimus eique propterea 
omnes tribuimus facultates ad id necessarias et opportunas, etiam sub- 
delegandi ad effectum de quo agitur quemlibet virum in ecclesiastica 

dignitate constitutum; eidemque onus facimus authenticum peractae exse- 
eutionis actorum exemplar ad S. Congregationem Consistorialem intra 
sex menses transmittendi. Praesentes autem Litteras et in eis contenta 
quaecumque, etiam ex eo quod quilibet quorum intersit vel qui sua inte- 
resse praesumant, etiam si specifica et individua mentione digni sint. 
auditi non fuerint, vel praemissis non consenserint, nullo unquam tem- 
pore de subreptionis, vel obreptionis aut nullitatis vitio, seu intentionis 
Nostrae, vel quolibet alio, licet substantiali et inexcogitato, defectu 
notari, impugnari, vel in controversiam vocari posse, sed eas, tamquam 
ex certa scientia ac potestatis plenitudine factas et emanatas perpetuo 
validas exsistere et fore, suosque plenarios et integros effectus sortiri et 
obtinere, atque ab omnibus ad quos spectat inviolabiliter observari de- 
bere, et, si secus super his a quocumque, quavis auctoritate, scienter 
vel ignoranter attentari contigerit, irritum prorsus et inane esse et fore 
volumus ac decernimus. Non obstantibus, quatenus opus sit, regulis in 
synodalibus, provincialibus, generalibus universalibusque Conciliis edi- 
tis, generalibus vel specialibus Constitutionibus et Ordinationibus Apo- 
stolicis et quibusvis aliis Romanorum Pontificum Praedecessorum No- 
strorum dispositionibus ceterisque contrariis, etiam speciali mentione 
dignis, quibus omnibus per praesentes derogamus. Volumus insuper ut 
harum Litterarum transumptis, etiam impressis, manu tamen alicuius 
notarii publici subscriptis ac sigillo viri in ecclesiastica dignitate vel 
officio constituti munitis, eadem prorsus tribuatur fides quae hisce Lit- 
teris tribueretur, si ipsaemet exhibitae vel ostensae forent. Nemini autem 
hanc paginam dismembrationis, erectionis, concessionis, subiectionis, 
statuti, mandati, derogationis et voluntatis Nostrae infringere, vel ei 
contraire liceat. Si quis autem ausu temerario hoc attentare praesum- 
pserit indignationem omnipotentis Dei ac beatorum Apostolorum Petri 
et Pauli se noverit incursurum. 

Datum Romae apud 8. Petrum, anno Domini millesimo nongentesimo 
trigesimo octavo, die tertia mensis Decembris, Pontificatus Nostri anno 
septimo decimo. 


Fr. TH. PIUS, O. P., Card. BOGGIAN1 Fr. RAPHAEL C. Card. ROSSI] 
Cancellarius R. EB. S. 0. Consistorialis Secretis 


Ioseph Wilpert, Decanus Collegii Proton. Apost. 
Alfridus Vitali, Proton. Apost. 
Loco 8 Plumbi 


Reg. in Canc. Ap., Vol. LX, n. 58. - Al. Trussardi. 

ITI 


HAILEYBURENSIS 
(AMOSENSIS) 


A DIOECESIS HAILEYBURENSIS TERRITORIO PARS SEIUNGITUR, EX QUA NOVA ERI- 
GITUR DIOBCESIS, « AMOSENSIS » NUNCUPANDA, METROPOLITANAB BCCLE- 


SIAE QUEBECENSI SUFFRAGANBA. 


 PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Christifidelium bonum et pastoralis muneris ratio quandoque exigunt 
ut nimis amplum dioecesium territorium in partes dividatur et, illarum 
finibus proinde mutatis, aliae novae constituantur dioeceses aliis con- 
credendae Antistitibus. Quod quidem animo perpendentes, Nos hac ipsa 
die Apostolicis sub plumbo Litteris Maxime interest ex amplissimo dioe- 
cesis Haileyburensis et Vicariatus Apostolici de Ontario Septemtrionali 
territorio partes seiuximus et novam ereximus dioecesim Hearstensem: 
aliis vero sub plumbo Litteris Ad christiani populi, in regione cirea 
sinum James ex altera eiusdem dioecesis Haileyburensis avulsa parte 
et ex residuo praefati Vicariatus Apostolici territorio novum ereximus 
Vieariatum Apostolicum Sinus Jacobi. Cum vero supplices Apostolicae 
Sedi porrectae sint preces ut ex ipsa dioecesi Haileyburensi alia dismem- 
braretur pars, qua nova altera erigeretur dioecesis, Nos, habito voto ve- 
nerabilis Fratris Aloisii Rhéaume, eiusdem dioecesis Episcopi, oblatis 
Nobis precibus annuendum censuimus. Quare, suppleto, quatenus opus 
sit, quorum intersit, vel eorum qui sua interesse praesumant consensu. 
apostolicae potestatis plenitudine, a dioecesis Haileyburensis territorio 
partem meridionalem seiungimus, cuius limites ita erunt. Ad septem- 
trionem: linea gradus 50”, 45’ 23” latitudinis septemtrionalis, inci- 
piendo a puncto intersectionis cum linea Hauteur des terres usque ad 
intersectionem cum limite occidentali provinciae civilis Quebec. Ad 
oecidentem : idem limes memoratae provinciae usque ad finem septem- 
trionalem comitatus Temiscamingue. Ad meridiem: linea recta quae 
partim sequitur eumdem finem septemtrionalem comitatus 7'emiscamim- 

gue, partim procedit usque ad litus orientale lacus Malartic, inde linea 
quae, descendens per idem litus usque ad flumen Harricana, per cursum 
ipsius fluminis lacum Montigny attingit; litus orientale tum eiusdem 
lacus, tum lacus Le Moine circumit usque ad limitem septemtrionalem 
comitatus Temiscamingue, per eumdem pergit ad distrinctum Vanquelin, 
vertit ad austrum iuxta limitem comitatus Temiscamingue, postea prose- 
quitur primum ad orientem usque ad comitatum Montcalm, dein, ad 
austrum inclinans, inxta limitem comitatus Pontiac usque ad extremum 
limitem septemtrionalem comitatus Gatineau, atque demum iuxta paral- 
lelam imaginariam attingit limitem occidentalem comitatus St. Maw- 
rice. Ad orientem : linea quae finem designat inter comitatum St. Maw- 
rice et comitatum Maskinougé usque ad territorium Abitibi, quaeque 
deinde sequitur limitem ipsius comitatus Abitibi primum ad orientem, 
postea ad septemtrionem quousque tangit lineam Hauteur des terres, 
ac tandem per eamdem usque ad intersectionem finis septemtrionalis 
dioecesis supra descripti. Ex ita avulso territorio novam erigimus dioe- 
cesim, quam ab Amos urbe Amosensem nuncupari decernimus. Huius 
novae Dioecesis episcopalem sedem in ipsa urbe Amos constituimus, 
quam proinde ad civitatix episcopalis fastigium extollimus eique tri- 
buimus omnia privilegia et iura, quibus ceterae civitates episcopales iure 
communi pollent. Episcopi vero cathedram in ecclesia paroeciali S. Te- 
resiae Virginis, in eadem urbe exstante, figimus, quam propterea ad 
Ecclesiae Cathedralis gradum et dignitatem evehimus. Episcopo autem 
pro tempore Amosensi eidemque Cathedrali Ecclesiae omnia pariter 
concedimus iura et privilegia, honores, insignia, favores et gratias, qui- 
bus ceterae Cathedrales Ecclesiae earumque Antistites iure communi 
fruuntur illosque iisdem adstringimus oneribus et obligationibus, qui- 
bus ceterae Cathedrales earumque Praesules adstringuntur. Dioecesim 
vero Amosensem suffraganeam constituimus Metropolitanae Ecclesiae 
Quebécensi illiusque pro tempore Episcopos metropolitico iuri Archie- 
piscopi Quebecensis subiicimus. Ad dotem huius novae Dioecesis consti- 
tuendam ius tribuimus Episcopo Amosensi imponendi, iuxta morem 
aliorum Episcoporum, qui in Canadensi ditione Ecclesias Cathedrales 
regunt, taxas ad instar cathedratici aliaque iuxta sacros canones onera, 
quibus ipsius Dioecesis necessitatibus consuli possit. Quod autem atti- 
net ad Capituli Cathedralis erectionem, vel Consultorum coetus consti- 
tutionem. ad Vicarii Capitularis, sede vacante, electionem, ad Seminarii 
dioecesani institutionem, ad clericorum et fidelium iura et onera, aliaque 
huiusmodi, rite servanda iubemus quae sacri canones praescribunt. 

Quod vero ad clerum praecipue spectat statuimus ut simul ac novae 
huius Dioecesis erectionis Litterae ad exsecutionem deductae fuerint, 
eo ipso clerici Ecclesiae iJli censeantur adscripti, in cuius territorio 
legitime exstant. Jubemus denique omnia documenta et acta, quae novam 
Dioecesim respiciunt, a Cancellaria Dioecesis Haileyburensis Curiae epi- 
scopali Amosensi, quam primum fieri poterit, tradi, ut in eius archivo 
religiose serventur. Ad quae omnia ut supra disposita executioni man- 
danda venerabilem Fratrem Hildebrandum Antoniutti, Archiepiscopum 
titularem Synnadensem in Phrygia, Delegatum Apostolicum in Cana- 
densi Ditione deligimus, eique propterea omnes tribuimus facultates ad 
id necessarias et opportunas, etiam subdelegandi ad effectum de quo 
agitur quemlibet virum in ecclesiastica dignitate constitutum, eidemque 
onus facimus authenticum peractae executionis actorum exemplar ad 
S. Congregationem Consistorialem quamprimum transmittendi. Prae- 
sentes autem Litteras et in eis contenta quaecumque, etiam ex eo quod 
quilibet quorum intersit, vel qui sua interesse praesumant, etiam si 
specifica et individua mentione digni sint, auditi non fuerint, vel praemis- 
sis non consenserint, nullo unquam tempore de subreptionis, vel obre- 
ptionis aut nullitatis vitio, seu intentionis Nostrae, vel quolibet alio, 
licet substantiali et inexcogitato defectu, notari, impugnari, vel in con- 
troversiam vocari posse, sed eas, tamquam ex certa scientia ac pote 
statis plenitudine factas et emanatas, perpetuo validas exsistere et fore, 
suosque plenarios et integros effectus sortiri et obtinere, atque ab omnibus 
ad quos spectat inviolabiliter observari debere; et, si secus super his a 
quocumque, quavis auctoritate, scienter vel ignoranter contigerit atten- 
tari, irritum prorsus et inane esse et fore volumus ac decernimus. Non 
obstantibus, quatenus opus sit, regulis in synodalibus, provincialibus. 
generalibus universalibusque Conciliis editis, generalibus vel specialibus 
Constitutionibus et Ordinationibus Apostolicis et quibusvis aliis Roma- 
norum Pontificum Praedecessorum Nostrorum dispositionibus ceterisque 
contrariis, etiam speciali mentione dignis, quibus omnibus per praesen- 
tes derogamus. Volumus insuper ut harum Litterarum transumptis. 
etiam impressis, manu tamen alicuius notarii publici subscriptis et 
sigillo viri in ecclesiastica dignitate vel officio constituti munitis, eadem 
prorsus tribuatur fides, quae hisce Litteris tribueretur, si ipsaemet exhi- 
bitae vel ostensae forent. Nemini autem hanc paginam dismembrationis, 
erectionis, concessionis, subiectionis, statuti, mandati, delegationis, de- 
rogationis et voluntatis nostrae infringere, vel ei contraire liceat. Si quis 
vero hoc attentare ausu temerario praesumpserit, indignationem omni- 

potentis Dei ac beatorum Apostolorum Petri et Pauli se noverit incur- 
surum. 

Datum Romae apud 8. Petrum, anno Domini millesimo nongente- 
simo trigesimo octavo, die tertia mensis Decembris, Pontificatus Nostri 
anno septimo decimo. 


Fr. TH. PIUS, O. P., Card. BOGGIANI Fr. RAPHAEL C. Card. ROSSI 
Cancellarius S. R. E. 8S. C. Consistorialis a Secretis 


Ioseph Wilpert, Decanus Collegii Proton. Apost. 
Ludovicus Kaas, Proton. Apost. 
Loco Plumbi 


Reg. in Canc. Ap., Vol. LX, #. 57. —- Al. Trussardi. 


IV 


HAILEYBURENSIS 
eT VICAR. APOST. pe ONTARIO SEPTEMTRIONALI 
(SINUS IACOBI) 


EX DIOECESIS HAILEYBURENSIS AVULSA PARTE ET EX RESIDUA IAM IMMINUTI 
TERRITORII VICARIATUS APOSTOLICI DE ONTARIO SEPTEMTRIONALI PARTE 
NOVUS ERIGITUR VICARIATUS APOSTOLICUS « SINUS IACOBI ». 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Ad christiani populi disciplinae incrementum et spiritualis regiminir 
utilitatem plurimum confert ut ecclesiasticae circumscriptiones, si rerum 
temporumque adinuncta id exigant, opportune immutentur. Quod quidem 
animo perpendentes Nos per Apostolicas sub plumbo Litteras Maxime 
interest, hac ipsa die datas, ex amplissimo dioecesis Haileyburensis et 
Vicariatus Apostolici de Ontario Septentrionali territorio partes seiunxi- 
mus et novam exinde dioecesim Hearstensem ereximus; per alteras vero 
Apostolicas Litteras Christifidelium bonum aliam separavimus partem 
ex eiusdem dioecesis Haileyburensis territorio et novam alteram dioe- 
cesim Amosensem constituimus. Quum vero eadem de causa a Nobis 
expostulatum sit ut in regione circa Sinum James, extincto praefato 
Vicariatu Apostolico de Ontario Septemtrionali, novus erigeretur Vica- 

riatus Apostolicus, Nos, consentientibus venerabilibus Fratribus Aloisio 
Rhéaume, Episcopo Haileyburensi, et Ioseph Ioanne Baptista Hallé, 
Vicario Apostolico de Ontario Septemtrionali, sub quorum dicione regio 
illa exstat, omnibus mature perpensis, oblatis Nobis precibus libenter 
annuere censuimus. Quare, suppleto, quatenus opus sit, quorum intersit 
vel eorum qui sua interesse praesumant consensu, apostolicae Nostrae 
potestatis plenitudine, dioecesis Haileyburensis partem septemtrionalem 
supra 51°" lineam parallelam perpetuo separamus, ipsamque, residuo 
territorio auctam Vicariatus Apostolici de Ontario Septemtrionali, quem 
proinde extinguimus, in novum erigimus Vicariatum Apostolicum, quem 
Sinus Iacobi nuncupari volumus ac decernimus. Eius autem fines prout 
sequitur praefinimus. Ad occidentem: a linea meridiana 91*, incipiendo 
ab eiusdem intersectione cum linea parallela 58* usque ad parallelam 
50" 45’ 23” latitudinis septemtrionalis; ad meridiem : per eamdem paral- 
lelam 50" 45’ 23”’ quousque lineam attingit Height of Land; ad orientem : 
per ipsam lineam usque ad intersectionem lineae meridianae 72” et per 
eam usque ad gradum 56™ latitudinis; ad septemtrionem: per fluminis 
Apiskigamisk cursum, per lacum eiusdem nominis et per flumen Creat 
Whale quousque in Sinum James influit, ab eoque per lineam rectam 
usque ad meridianam 82*"; dein per ipsam, septemtrionem versus, usque 
ad parallelam 58 et per eamdem usque ad lineam meridianam 91". 
Statuimus insuper ut novus iste Vicariatus Sinus Iacobi iurisdictioni 
Sacrae Congregationis de Propaganda Fide ad iuris communis normam 
subiectus sit atque ad ecclesiasticam provinciam Ottaviensem per- 
tineat. Huic igitur novo Vicariatui Sinus Iacobi eiusque pro tempore 
Vicariis Apostolicis omnia tribuimus iura, privilegia, honores et pote-— 
states, quibus ceteri Vicariatus Apostolici eorumque Praesules iure 
communi fruuntur et gaudent eosque pariter iisdem adstringimus one- 
ribus et obligationibus quibus ceteri adstringuntur. Ad quae omnia exse- 
cutioni mandanda venerabilem Fratrem Hildebrandum Antoniutti, Ar- 
chiepiscopum Synnadensem in Phrygia, Delegatum Apostolicum in Ca- 
nadensi Ditione, deligimus eique facultates tribuimus ad id necessarias 
et opportunas, etiam subdelegandi ad effectum de quo agitur quemlibet 
virum in ecclesiastica dignitate constitutum, eidemque onus facimus 
ad Sacram Congregationem Consistorialem authenticum peractae exse- 
cutionis actorum exemplar quamprimum transmittendi. Quae omnia ut 
supra disposita et constituta, rata ac valida esse volumus et iubemus, 
contrariis quibuscumque minime obstantibus. Harum vero Litterarum 
transumptis aut excerptis, etiam impressis, manu tamen alicuius notarii 
publici subscriptis et sigillo viri in ecclesiastica dignitate vel officio 

constituti munitis, eamdem prorsus volumus haberi fidem, quae hisce 
Nostris Litteris haberetur, si ipsaemet exhibitae vel ostensae forent. 
Nemini autem hanc paginam dismembrationis, erectionis, constitutionis, 
commissionis, statuti et voluntatis Nostrae infringere vel ei contraire 
liceat. Si quis vero ausu temerario hoc attentare praesumpserit, indi- 
gnationem omnipotentis Dei et beatorum Apostolorum Petri et Pauli 
se noverit incursurum. 

Datum Romae apud S. Petrum, anno Domini millesimo nongentesimo 
trigesimo octavo, die tertia mensis Decembris, Pontificatus Nostri anno 
septimo decimo. 


Fr. TH. PIUS, O. P., Card. BOGGIANI Fr. RAPHAEL C. Card. ROSSI 
Cancellarius S. R. E. S. C. Consistorialis a Secretis 


Carolus Respighi, Proton. Apost. 
Alfridus Vitali, Proton. Apost. 
Loco 5% Plumbi 


Reg. in Canc. Ap., Vol. LX, n. 56. - Al. Trussardi. 


DE KIENCHANGFU 
(DE NANCHENG) 


PRAEFECTURA APOSTOLICA DR KIENCHANGFU AD VICARIATUS APOSTOLICI GRADUM 
ET DIGNITATEM BVEHITUR, « DE NANCHENG » POSTHAC APPELLANDUS. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Praefectura Apostolica de Kienchangfu, Societati S. Columbani pro 
Missionibus apud Sinenses concredita, quae tantum per Missionariorum 
indefessos labores studiumque constans, Deo favente, incrementum po- 
stremis hisce temporibus suscepit, multiplicatis potissimum missiona- 
libus operibus, fidelium temporumque necessitatibus consentaneis, digna 
sane visa est, quae ad maiorem dignitatis gradum ab hac Apostolica 
Sede provehatur. De venerabilium igitur Fratrum Nostrorum S. R. E. 
Cardinalium Sacrae Congregationi de Propaganda Fide praepositorum 
consilio, oblatis ad hoc Nobis per dilectum filium Societatis, quam supra 
diximus, S. Columbani Moderatorem Generalem precibus, quibus ipse 

non solum expostulavit ut praefata Apostolica Praefectura de Kienchan- 
gfu in Vicariatum Apostolicum erigeretur, sed nomen quoque eius in 
Nancheng, quo tantum illa in praesenti appellari solet, mutaretur, 
lubenti animo annuere censuimus, eo vel magis quod Societatis S. Colum- 
bani Evangelii praeconibus meritae laudis testimonium dare volumus, 
ut ad novos maioresque in dies apostolicos exantlandos labores eorum 
animus accendatur. Suppleto itaque, quatenus opus sit, quorum inter- 
sit vel eorum qui sua interesse praesumant consensu, apostolicae Nostrae 
potestatis plenitudine, Praefecturam Apostolicam de Kienchangfu ad 
maiorem gradum et dignitatem extollentes, Nos in Vicariatum Aposto- 
licum erigimus et constituimus, atque Vicariatum Apostolicum de Nan- 
cheng posthac nuncupari iubemus, eumque Societati S. Columbani, sicut 
antea, concreditum volumus, ad Nostrum tamen et Sedis Apostolicae 
beneplacitum. Novo igitur Apostolico huic Vicariatui de Nancheng eius- 
que pro tempore Vicariis Apostolicis omnia tribuimus iura, privilegia, 
honores et potestates, quibus ceteri per orbem Vicariatus Apostolici 
eorumque Praesules iure communi fruuntur et gaudent, eosque pariter 
iisdem adstringimus oneribus et obligationibus, quibus ceteri adstrin- 
guntur. Quae omnia, uti supra disposita et constituta, rata ac valida esse 
volumus et iubemus, contrariis quibuscumque minime obstantibus. Ha- 
rum vero Litterarum transumptis aut excerptis, etiam impressis, manu 
tamen alicuius notarii publici subscriptis et sigillo viri in ecclesiastica 
dignitate vel officio constituti munitis, eamdem prorsus volumus haberi 
fidem, quae hisce praesentibus haberetur, si exhibitae vel ostensae forent. 
Nemini autem hanc paginam evectionis, erectionis, constitutionis. com- 
missionis, statuti et voluntatis Nostrae infringere vel ei contraire liceat. 
Si quis vero ausu temerario hoc attentare praesumpserit, indignationem 
omnipotentis Dei et beatorum Apostolorum Petri et Pauli se noverit 
incursurum. 

Datum Romae apud S. Petrum, anno Domini millesimo nongentesimo 
trigesimo octavo, die tertiadecima mensis Decembris, Pontificatus Nostri 
anno septimo decimo. 


Fr. TH. PIUS, O. P., Card. BOGGIANI _s~P. Card. FUMASONI BIONDI 
Cancellarius S. R. £. S. C. de Propaganda Fide Praef. 


Ioseph Wilpert, Decanus Collegii Proton. Apost. 
Ludovicus Kaas, Proton. Apost. 
Loco  Plumbi 
Reg. in Canc. Ap., Vol. LX, n. 58. - Al. Trussardi. 

LITTERAE APOSTOLICAE 


NOVA DELEGATIO APOSTOLICA IN BRITANNIA CONSTITUITUR 


PIUS PP. XI 


Ad perpetuam rei memoriam. — Paterna caritas, qua christifideles 
omnes complectimur, Nos instanter admonet ut eorum saluti et pro- 
fectui quantum in Domino possumus consulamus. Hac profecto de causa 
cum praeterito iam saeculo Ecclesiastica Hierarchia in regno Britan- 
nico feliciter sit restituta et nova exinde sint habita rei catholicae incre- 
menta, valde opportunum nunc Nobis visum est ut Delegatus quoque 
Apostolicae Sedis in eadem natione constitueretur, ut Ecclesiae Christi- 
fideliumque bonum uberius ibi faciliusque promoveatur. Audita pro- 
pterea Sacra Consistoriali Congregatione, hisce Litteris Apostolicis atque 
auctoritate Nostra pro Britannia ex nunc Delegationem Apostolicam 
erigimus, sede eiusdem Londini constituta, eidemque Delegationi omnia 
et singula deferimus iura, privilegia, honores, praerogativas, officia 
atque indulta, quae huiusmodi Delegationum iure communi propria 
sunt. Haec, quae in utilitatem nobilissimae Britannicae gentis fore 
confidimus, in Domino statuimus, decernentes praesentes Litteras firmas, 
validas atque efficaces iugiter exstare ac permanere, suosque plenos et 
integros effectus sortiri et obtinere; ipsique Delegationi Apostolicae per 
Nos in Britannia constitutae nunc et in posterum suffragari; sicque rite 
iudicandum esse et definiendum, irritumque ex nunc et inane fieri si 
quidquam secus super his a quovis, auctoritate quaelibet, scienter sive 
ignoranter attentari contigerit. Contrariis non obstantibus quibuslibet. 

Datum Romae apud Sanctum Petrum, sub anulo Piscatoris, die xxi 
m. Novembris an. MCMXXXVIII, Pontificatus Nostri decimo septimo. 


E. Card. Pacexut, a Secretis Status. 

